techiaith/cofnodycynulliad_en-cy huggingface dataset:
English: Diolch yn fawr, Heledd Fychan. I'm very grateful for your support for my statement today. You started by raising the issue about access to vaccines. I will repeat again what I said in terms of vaccination rates in sub-Saharan Africa averaging only 6 per cent. And the point that we all make is that none of us is safe until all of us are safe, and we are global citizens and we have those responsibilities. It's a huge obstacle to stopping the world emerging from the pandemic. Yes, the First Minister has written and has urged the UK Government to accelerate the supply of vaccines to the developing world. He's written to the former Foreign Secretary, and has written to the new Foreign Secretary as well, to ensure that we get our voice heard clearly at the UK Government. And I've made that call again - and I'm quoting the People's Vaccine Alliance - because we are throwing away vaccines. We can't send the vaccines abroad ourselves, but we can help in terms of reaching out and saying, 'Well, what is it?' And I've already described many ways in which we're supporting our partners in Africa.
Welsh: Diolch yn fawr, Heledd Fychan. Rwy'n ddiolchgar iawn am eich cefnogaeth i fy natganiad heddiw. Fe wnaethoch chi ddechrau drwy godi'r mater ynghylch mynediad i frechlynnau. Byddaf i'n ailadrodd eto yr hyn a ddywedais o ran cyfraddau brechu yn Affrica Is-Sahara ar gyfartaledd o 6 y cant yn unig. A'r pwynt yr ydym ni i gyd yn ei wneud yw nad yw'r un ohonom ni'n ddiogel nes bod pob un ohonom ni'n ddiogel, ac rydym yn ddinasyddion byd-eang ac mae gennym ni'r cyfrifoldebau hynny. Mae'n rhwystr enfawr i atal y byd rhag dod allan o'r pandemig. Ydy, mae'r Prif Weinidog wedi ysgrifennu ac wedi annog Llywodraeth y DU i gyflymu'r cyflenwad o frechlynnau i'r byd datblygol. Mae wedi ysgrifennu at y cyn-Ysgrifennydd Tramor, ac mae wedi ysgrifennu at yr Ysgrifennydd Tramor newydd hefyd, i sicrhau bod ein llais yn cael ei glywed yn glir yn Llywodraeth y DU. Ac rwyf i wedi gwneud yr alwad honno eto - ac rwy'n dyfynnu Cynghrair Brechu'r Bobl - oherwydd ein bod ni'n taflu brechlynnau i ffwrdd. Ni allwn anfon y brechlynnau dramor ein hunain, ond fe allwn ni helpu o ran estyn allan a dweud, 'Wel, beth ydyw?' Ac rwyf i eisoes wedi disgrifio sawl ffordd yr ydym yn cefnogi ein partneriaid yn Affrica.
English: Thank you, Minister, for your detailed statement about COVID and climate change, aiding nations who need it most, standing by our principles and standing by our friends. Can the Minister confirm how much the Welsh Government has spent over the past 15 years supporting this programme, not just through grant allocations, but also in terms of the cost of employing officials in Government? Can the Minister set out in detail how the objectives of the Government's international strategy to grow the economy by increasing exports and attracting inward investment has been achieved through this programme and whether the people of Wales have any tangible benefit? Lastly, has the Government commissioned an independent evaluation of this programme to ensure value for money? Thank you very much.
Welsh: Diolch, Gweinidog, am eich datganiad manwl am COVID a newid yn yr hinsawdd, cynorthwyo gwledydd sydd ei angen fwyaf, cadw'n driw i'n hegwyddorion a sefyll gyda'n ffrindiau. A all y Gweinidog gadarnhau faint mae Llywodraeth Cymru wedi ei wario dros y 15 mlynedd diwethaf yn cefnogi'r rhaglen hon, nid yn unig drwy ddyraniadau grant, ond hefyd o ran y gost o gyflogi swyddogion mewn Llywodraeth? A all y Gweinidog nodi'n fanwl sut y cyflawnwyd amcanion strategaeth ryngwladol y Llywodraeth i dyfu'r economi drwy gynyddu allforion a denu mewnfuddsoddiad drwy'r rhaglen hon ac a oes unrhyw fudd pendant i bobl Cymru? Yn olaf, a yw'r Llywodraeth wedi comisiynu gwerthusiad annibynnol o'r rhaglen hon i sicrhau gwerth am arian? Diolch yn fawr iawn.
English: The next item is item 5, the Health Protection (Coronavirus Restrictions) (No. 5) (Wales) (Amendment) (No. 19) Regulations 2021, and I call first on the Minister for Health and Social Services to move the motion, Eluned Morgan.
Welsh: Yr eitem nesaf felly yw eitem 5, a hynny yw'r Rheoliadau Diogelu Iechyd (Cyfyngiadau Coronafeirws) (Rhif 5) (Cymru) (Diwygio) (Rhif 19) 2021, a dwi'n galw'n gyntaf ar y Gweinidog Iechyd a Gwasanaethau Cymdeithasol i wneud y cynnig, Eluned Morgan.
English: Thank you very much, Llywydd, and I move the motion before us this afternoon. I stand here in sadness today in bringing forward regulations to increase the use of the COVID pass. However, I must once again emphasise that coronavirus has not disappeared, and unfortunately the situation in Wales remains very serious. The number of cases of COVID-19 is still very high and has been increasing in some areas. In the current wave, we have seen the highest number ever of cases confirmed in Wales. At the moment, the transmission rate is 527 for every 100,000. These consistently high rates do lead to serious illness for increasing numbers of people. This is also putting pressure on our health service, which is already under huge pressure. Although the link between cases of COVID-19 and hospital admissions has been weakened by the vaccination programme, the link has not been entirely broken. The Health Protection (Coronavirus Restrictions) (No. 5) (Wales) Regulations 2020 did introduce the legislative framework for the alert levels in the coronavirus control plan. Members will now be highly aware of the process for reviewing these restrictions on a three-weekly cycle. After the last review on 28 October, and in response to an increase in the number of cases across Wales, the First Minister, Mark Drakeford, announced our intention to expand the requirement to show a COVID pass.
Welsh: Diolch yn fawr, Llywydd, a dwi'n cyflwyno'r cynnig sydd ger ein bron. Dwi'n sefyll yma gyda thristwch heddiw i gyflwyno deddfwriaeth i gynyddu'r defnydd o'r pàs COVID. Serch hynny, rhaid i mi unwaith eto bwysleisio nad yw coronafeirws wedi diflannu, ac yn anffodus mae'r sefyllfa yng Nghymru yn ddifrifol o hyd. Mae nifer yr achosion o COVID-19 yn dal yn uchel iawn ac wedi bod yn cynyddu mewn rhai ardaloedd. Yn y don bresennol, rŷm ni wedi gweld y nifer mwyaf erioed o achosion wedi eu cadarnhau yng Nghymru. Ar hyn o bryd, y gyfradd drosglwyddo yw 527 mewn 100,000. Mae'r cyfraddau uchel cyson hyn yn arwain at salwch difrifol i niferoedd cynyddol o bobl. Mae hyn hefyd yn rhoi pwysau ar y gwasanaeth iechyd sydd eisoes o dan bwysau aruthrol. Er bod y cysylltiad rhwng achosion o COVID-19 a derbyniadau i ysbyty wedi ei wanhau gan y rhaglen frechu, dyw'r cysylltiad ddim wedi ei dorri yn llwyr. Fe wnaeth Rheoliadau Diogelu Iechyd (Cyfyngiadau Coronafeirws) (Rhif 5) (Cymru) 2020 gyflwyno'r fframwaith deddfwriaethol ar gyfer y lefelau rhybudd sydd yn y cynllun rheoli coronafeirws. Fe fydd Aelodau erbyn hyn yn ymwybodol iawn o'r broses ar gyfer adolygu'r cyfyngiadau hyn bob tair wythnos. Ar ôl yr adolygiad diwethaf ar 28 Hydref, ac mewn ymateb i gynnydd yn nifer yr achosion ar draws Cymru, cyhoeddodd y Prif Weinidog, Mark Drakeford, ein bwriad i ehangu'r gofyniad i ddangos y pàs COVID.
English: Thank you very much, Llywydd, and I speak as the committee Chair now. We considered these regulations at our meeting yesterday, following a request from the Welsh Government to expedite our scrutiny, and our report was laid immediately afterwards.
Welsh: Diolch yn fawr iawn, Llywydd, ac rwy'n siarad fel Cadeirydd ein pwyllgor nawr. Gwnaethom ystyried y rheoliadau hyn yn ein cyfarfod ddoe, yn dilyn cais gan Lywodraeth Cymru i gyflymu ein gwaith craffu, a gosodwyd ein hadroddiad yn syth wedyn.
English: Our report raised what Members will now recognise as quite familiar merits points under Standing Order 21.3, namely highlighting any potential interference with human rights, and the lack of formal consultation and equality impact assessment for the regulations. We acknowledged the Welsh Government's justification in relation to these points, as set out in the explanatory memorandum. However, for the purpose of today's debate, I would like to highlight our subsequent discussion on the regulations and in particular, on the wording used in the accompanying written statement from the Welsh Government. I know that the issue of what is guidance and what is law was raised with the Minister for Health and Social Services in this Chamber last Tuesday. If I draw attention of the Chamber to the written statement, it says that, and I quote: 'Fully vaccinated adults and children aged five to 17 must self-isolate if someone in their household has symptoms or tests positive for Covid-19 until they have had a negative PCR test result.' However, neither these regulations, nor the No. 20 regulations, which we also considered yesterday, require isolation as described in the statement. Now, our committee thinks that this presents a concerning lack of clarity over what is law and what may, indeed, be sensible Government advice. Similar concerns were raised by our predecessor committee in its scrutiny of some COVID-related regulations during the fifth Senedd, and they were noted in the legacy report.
Welsh: Cododd ein hadroddiad yr hyn y bydd yr Aelodau bellach yn ei gydnabod yn bwyntiau teilyngdod eithaf cyfarwydd o dan Reol Sefydlog 21.3, sef tynnu sylw at unrhyw ymyrraeth bosibl â hawliau dynol, a diffyg ymgynghori ffurfiol ac asesu'r effaith ar gydraddoldeb ar gyfer y rheoliadau. Fe wnaethom ni gydnabod cyfiawnhad Llywodraeth Cymru mewn cysylltiad â'r pwyntiau hyn, fel y nodir yn y memorandwm esboniadol. Fodd bynnag, at ddiben y ddadl heddiw, hoffwn i dynnu sylw at ein trafodaeth ddilynol ar y rheoliadau ac yn benodol, ar y geiriad a ddefnyddiwyd yn y datganiad ysgrifenedig cysylltiedig gan Lywodraeth Cymru. Rwy'n gwybod bod y mater o beth sy'n ganllawiau a beth sy'n gyfraith wedi ei godi gyda'r Gweinidog dros Iechyd a Gwasanaethau Cymdeithasol yn y Siambr hon ddydd Mawrth diwethaf. Os tynnaf sylw'r Siambr at y datganiad ysgrifenedig, dywed hynny, a dyfynnaf: 'Rhaid i oedolion sydd wedi'u brechu'n llawn a phlant rhwng pump a 17 oed hunanynysu os oes gan rywun ar eu haelwyd symptomau neu ganlyniad prawf positif am COVID-19 nes eu bod wedi cael canlyniad prawf PCR negatif.' Fodd bynnag, nid yw'r rheoliadau hyn, na rheoliadau Rhif 20, y gwnaethom eu hystyried ddoe hefyd, yn gofyn am ynysu fel y disgrifir yn y datganiad. Nawr, mae ein pwyllgor o'r farn bod hyn yn arwain at ddiffyg eglurder sy'n peri pryder ynghylch yr hyn sy'n gyfraith a'r hyn a allai, yn wir, fod yn gyngor synhwyrol gan y Llywodraeth. Cafodd pryderon tebyg eu codi gan ein pwyllgor blaenorol wrth graffu ar rai rheoliadau sy'n gysylltiedig â COVID yn ystod y pumed Senedd, ac fe'u nodwyd yn yr adroddiad etifeddiaeth.
English: So, on this occasion, we agreed to write to the Welsh Government to seek clarification, and to highlight the importance of Welsh citizens being able to understand the law that applies to them. Thank you very much, Llywydd.
Welsh: Felly, y tro hwn, cytunwyd i ysgrifennu at Lywodraeth Cymru i ofyn am eglurhad, ac i dynnu sylw at bwysigrwydd sicrhau bod dinasyddion Cymru yn gallu deall y gyfraith sy'n berthnasol iddynt. Diolch yn fawr, Llywydd.
English: And lives.
Welsh: A bywydau.
English: And the chief executive of the Creative Hospitality Group had said that there was a huge lack of trust in the Welsh Government, and that, despite employing 10 per cent of the Welsh population, the industry feels belittled by the First Minister. Why is an industry that is so important to the Welsh economy being singled out by the Welsh Government? Why are Ministers failing so spectacularly to work with these important stakeholders? Our first duty as Members of this Senedd, as legislators, is to make good law and to strike down bad law. [ Interruption.] Yet we are being asked today to extend the use of COVID passports to other settings without any evidence that they're actually saving any lives, Mike Hedges, without any detailed assessment of their impact. So, it is wrong. So, what would we do differently? Well, we would focus on getting the jabs - the booster jabs - into people's arms. We've always been clear that the way out of this pandemic is through vaccination, and that still remains the case. [ Interruption.] The Government's energy, every single bit of your energy, should be focused on delivering the vaccination programme to those who are eligible. Yes, I'll happily take an intervention.
Welsh: Ac roedd prif weithredwr y Grŵp Lletygarwch Creadigol wedi dweud bod diffyg ymddiriedaeth enfawr yn Llywodraeth Cymru, ac er gwaethaf cyflogi 10 y cant o boblogaeth Cymru, bod y diwydiant yn teimlo ei bod wedi ei fychanu gan y Prif Weinidog. Pam mae diwydiant sydd mor bwysig i economi Cymru yn cael ei eithrio gan Lywodraeth Cymru? Pam mae Gweinidogion yn methu cymaint â gweithio gyda'r rhanddeiliaid pwysig hyn? Ein dyletswydd gyntaf fel Aelodau'r Senedd hon, fel deddfwyr, yw gwneud cyfraith dda a chwalu cyfraith wael. [ Torri ar draws.] Ac eto, mae gofyn i ni heddiw ymestyn y defnydd o basbortau COVID i leoliadau eraill heb unrhyw dystiolaeth eu bod yn achub unrhyw fywydau mewn gwirionedd, Mike Hedges, heb unrhyw asesiad manwl o'u heffaith. Felly, mae'n anghywir. Felly, beth fyddem ni'n ei wneud yn wahanol? Wel, byddem yn canolbwyntio ar gael y pigiadau - y pigiadau atgyfnerthu - i freichiau pobl. Rydym ni bob amser wedi bod yn glir mai'r ffordd allan o'r pandemig hwn yw trwy frechu, ac mae hynny'n dal i fod yn wir. [ Torri ar draws.] Dylai egni'r Llywodraeth, bob un darn o'ch egni, fod yn canolbwyntio ar gyflwyno'r rhaglen frechu i'r rhai sy'n gymwys. Byddaf, byddaf yn hapus i dderbyn ymyriad.
English: You've spoken passionately about the importance of liberty and freedom of choice of individuals, and you've spoken about vaccination. Your colleagues across the border in England are making vaccinations mandatory. Would you go down that route? Would you support that?
Welsh: Rydych chi wedi siarad yn angerddol am bwysigrwydd rhyddid a rhyddid dewis unigolion, ac rydych chi wedi siarad am frechu. Mae eich cydweithwyr dros y ffin yn Lloegr yn gwneud brechiadau'n orfodol. A fyddech chi'n mynd ar hyd y llwybr hwnnw? A fyddech chi'n cefnogi hynny?
English: I don't support that. I don't support that, and we've been clear on these benches that we don't support it, and that's why we've supported the First Minister in his position not to make compulsory vaccination a requirement of workers in care homes or the NHS here in Wales. So, we should be looking to expand that vaccination programme and make it easier for people to get those vaccines. Let's talk about establishing walk-in centres for those who are eligible, for example. We don't have them here in many parts of Wales. [ Interruption.] Well, we certainly don't in my neck of the country, and perhaps if you went up there more regularly you'd be able to see. So, to conclude, Llywydd, there are many ethical and equality issues with COVID passes. Alongside their impact on civil liberties, the Labour Government has failed spectacularly to provide any evidence whatsoever that these COVID passes actually limit the spread of the virus or increase the uptake of the vaccine, and meanwhile the loophole of self-certification, in terms of lateral flow tests, is nonsensical, it's open to abuse. You can swab your dog and put its result in that system and still get your vaccine passport to be able to attend any event, nightclub, cinema, theatre, or anywhere else. It is ridiculous. So, given this, there's absolutely nothing that we can do but vote against this extension to the COVID pass regime.
Welsh: Nid wyf i'n cefnogi hynny. Nid wyf i'n cefnogi hynny, ac rydym ni wedi bod yn glir ar y meinciau hyn nad ydym ni'n ei gefnogi, a dyna pam yr ydym ni wedi cefnogi'r Prif Weinidog yn ei safbwynt i beidio â gwneud brechu gorfodol yn ofyniad i weithwyr mewn cartrefi gofal neu'r GIG yma yng Nghymru. Felly, dylem ni fod yn ceisio ehangu'r rhaglen frechu honno a'i gwneud yn haws i bobl gael y brechlynnau hynny. Gadewch i ni sôn am sefydlu canolfannau galw heibio ar gyfer y rhai hynny sy'n gymwys, er enghraifft. Nid oes gennym ni rai yma mewn sawl rhan o Gymru. [ Torri ar draws.] Wel, yn sicr, nid oes gennym ni rai yn fy rhan i o'r wlad, ac efallai pe byddech chi'n mynd i fyny yno yn fwy rheolaidd byddech chi'n gallu gweld. Felly, i gloi, Llywydd, mae llawer o faterion moesegol ac yn ymwneud â chydraddoldeb o ran pàs Covid. Ochr yn ochr â'u heffaith ar hawliau sifil, mae'r Llywodraeth Lafur wedi methu'n aruthrol â darparu unrhyw dystiolaeth o gwbl bod y pasys COVID hyn yn cyfyngu ar ledaeniad y feirws mewn gwirionedd neu'n cynyddu'r nifer sy'n cael y brechlyn, ac yn y cyfamser mae'r bwlch hunanardystio, o ran profion llif unffordd, yn nonsens, mae'n agored i gael ei gam-drin. Gallwch chi gynnal prawf ar eich ci a rhoi ei ganlyniad yn y system honno a dal cael eich pasbort brechlyn i gael mynychu unrhyw ddigwyddiad, clwb nos, sinema, theatr, neu unrhyw le arall. Mae'n hurt. Felly, o ystyried hyn, nid oes dim y gallwn ei wneud o gwbl ond pleidleisio yn erbyn yr estyniad hwn i drefn pasys COVID.
English: Well, good luck to Darren Millar trying to swab their dog. It's difficult enough getting a child to do it, so I think swabbing your dog might be difficult. It doesn't mean to say that your dog won't have COVID. Remember, this disease came from bats, so this is not a completely ridiculous idea. But I think the point that you are trying to make, that this is in some way an authoritarian Government, who is trying to protect our public from the worst ravages of this disease - the case is not made, in my view.
Welsh: Wel, pob lwc i Darren Millar yn ceisio cynnal prawf ar ei gi. Mae'n ddigon anodd cael plentyn i'w wneud, felly rwy'n credu y gallai cynnal prawf ar eich ci fod yn anodd. Nid yw'n golygu na fydd gan eich ci COVID. Cofiwch, daeth y clefyd hwn o ystlumod, felly nid yw hwn yn syniad hollol hurt. Ond rwy'n credu mai'r pwynt yr ydych yn ceisio ei wneud, yw mai Llywodraeth awdurdodol yw hon mewn rhyw ffordd, sy'n ceisio amddiffyn ein cyhoedd rhag effeithiau gwaethaf y clefyd hwn - nid yw'r achos yn cael ei wneud, yn fy marn i.
English: The point I was making was not so much about this being an authoritarian Government; I don't think I used those words. The point is that the system has a big flaw in it, and that is that you can self-certify in terms of your lateral flow test result. That is the problem with the system. It basically means that anybody can put anything into the system, even if they haven't had a test of their own. And that, quite frankly, is a ridiculous system.
Welsh: Nid oedd y pwynt yr oeddwn i'n ei wneud yn ymwneud cymaint â'r ffaith bod y Llywodraeth hon yn un awdurdodol; nid wyf i'n credu fy mod i wedi defnyddio'r geiriau hynny. Y pwynt yw bod gan y system ddiffyg mawr ynddi, hynny yw y gallwch chi hunanardystio o ran canlyniad eich prawf llif unffordd. Dyna'r broblem gyda'r system. Yn y bôn, mae'n golygu y gall unrhyw un roi unrhyw beth yn y system, hyd yn oed os nad yw wedi cael prawf eu hunain. Ac mae hynny, a dweud y gwir, yn system hurt.
English: I'm happy to take it.
Welsh: Rwy'n hapus i'w dderbyn.
English: I'm happy to take it. Thank you, Llywydd. Yes, Janet, I'll take it.
Welsh: Rwy'n hapus i'w dderbyn. Diolch, Llywydd. Ie, Janet, byddaf yn ei dderbyn.
English: Thank you, Member Jenny, for taking the intervention. But given that the Chief Medical Officer for Wales has described these passes as having quite a small impact, as well as the Welsh Government's own NHS COVID pass impact assessment warning that it could provide an additional barrier to accessing those events for those on low incomes, and our smaller establishments really are not prepared or geared up for this, we could be looking here at sustaining and creating greater well-being inequality. So, do you honestly stand there with all courage and conviction, Jenny, that you can actually support this and you wouldn't support holding back on this vote today - in fact, voting against it - until we've had more evidence as to how the COVID passports have worked in some of our bigger venues? Because the First Minister was not convincing at all earlier regarding this.
Welsh: Diolch, Aelod Jenny, am dderbyn yr ymyriad. Ond o gofio bod Prif Swyddog Meddygol Cymru wedi disgrifio'r pasys hyn fel rhai sy'n cael effaith eithaf bach, yn ogystal â rhybudd asesiad effaith pàs COVID y GIG Llywodraeth Cymru ei hun y gallai fod yn rhwystr ychwanegol i gael mynediad i'r digwyddiadau hynny ar gyfer y rhai sydd ar incwm isel, ac nid yw ein sefydliadau llai mewn gwirionedd yn barod nac wedi'u paratoi ar gyfer hyn, gallem fod yn edrych yma ar gynnal a chreu mwy o anghydraddoldeb llesiant. Felly, a ydych chi wir yn sefyll yno gyda phob dewrder ac argyhoeddiad, Jenny, y gallwch chi gefnogi hyn mewn gwirionedd ac na fyddech yn cefnogi dal yn ôl ar y bleidlais hon heddiw - mewn gwirionedd, pleidleisio yn ei erbyn - nes ein bod ni wedi cael mwy o dystiolaeth ynghylch sut y mae pasbortau COVID wedi gweithio mewn rhai o'n lleoliadau mwy? Oherwydd nid oedd y Prif Weinidog yn argyhoeddi o gwbl ynglŷn â hyn yn gynharach.
English: Thank you. Listen, people on the lowest incomes are not able to go to the matches, either the rugby, the football, or the cinema; let's get real on this one. The fact is that it is a suite of measures that is what enables us to have the maximum impact on bringing down the infection rates, and that is what we're trying to do here. I do not think that the Welsh Government is going to continue with these regulations any longer than they are required, but, in the meantime, businesses are missing a trick. I do not regard it is anti-business, I think this is pro-business, because businesses are at liberty to adopt COVID passes, say in their hostelry or in their restaurant, and then parade it as a unique selling point for why people might want to go to their restaurant or their pub, because they would be comfortable, just as the First Minister described. People at the matches said, 'I felt better able to come here with confidence today, because I knew that everybody would either have had their jabs, or they would have been tested.' So, I think you are looking at it down the wrong end of the telescope on this one, and this is something that does no harm and does plenty of good. Frank Atherton supports this as part of a suite of measures to enable people to realise that the pandemic has not gone away and people are still dying of it.
Welsh: Diolch. Gwrandewch, nid yw pobl ar yr incwm isaf yn gallu mynd i'r gemau, naill ai'r rygbi, y bêl-droed, neu'r sinema; gadewch i ni fod yn real ynglŷn â hyn. Y gwir amdani yw ei bod yn gyfres o fesurau sy'n ein galluogi i gael yr effaith fwyaf ar leihau'r cyfraddau heintio, a dyna'r hyn yr ydym yn ceisio ei wneud yma. Nid wyf i'n credu bod Llywodraeth Cymru yn mynd i barhau â'r rheoliadau hyn yn hirach nag sy'n ofynnol, ond, yn y cyfamser, mae busnesau yn colli tric. Nid wyf yn ystyried ei fod yn wrth-fusnes, rwy'n credu bod hyn o blaid busnes, oherwydd bod busnesau yn rhydd i fabwysiadu pasys COVID, dyweder yn eu tafarn neu yn eu bwyty, ac yna ei hybu fel pwynt gwerthu unigryw pam y gallai pobl ddymuno mynd i'w bwyty neu eu tafarn, oherwydd bydden nhw'n gyfforddus, yn union fel y disgrifiodd y Prif Weinidog. Dywedodd pobl yn y gemau, 'Roeddwn i'n teimlo'n well o allu dod yma'n hyderus heddiw, oherwydd fy mod i'n gwybod y byddai pawb naill ai wedi cael eu pigiadau, neu y bydden nhw wedi cael eu profi.' Felly, rwy'n credu eich bod chi'n edrych arno drwy ben anghywir y telesgop y tro hwn, ac mae hyn yn rhywbeth nad yw'n gwneud unrhyw niwed ac sy'n gwneud digon o les. Mae Frank Atherton yn cefnogi hyn fel rhan o gyfres o fesurau i alluogi pobl i sylweddoli nad yw'r pandemig wedi diflannu a bod pobl yn dal i farw ohono.